*** ДЕТСКА ГРАДИНА „СЛЪНЦЕ“***

**С. ГОРСКО НОВО СЕЛО, ОБЩИНА ЗЛАТАРИЦА**

*ул.“Радко Даскалов“ № 23*

 *e-mail:* info-301402@edu.mon.bg

**УТВЪРДИЛ:**

…………………………

**Пенка Палева**

*Директор на ДГ “Слънце“*

*с .Горско Ново село*

**ПРАВИЛА**

**ЗА ОРГАНИЗИРАНЕТО И ПРОВЕЖДАНЕТО НА ВЪТРЕШНОИНСТИТУЦИОНАЛНАТА КВАЛИФИКАЦИЯ И ЗА ОТЧИТАНЕТО НА УЧАСТИЕТО НА ПЕДАГОГИЧЕСКИТЕ СПЕЦИАЛИСТИ В ПРЕДЛАГАНИТЕ ФОРМИ**

**Общи положения**

 **Чл. 1.** С този Правилник се уреждат вътрешните правила за условията и реда за участие във вътрешноинституционалните квалификационни дейности на педагогическите специалисти, съгласно изискванията на чл. 44, ал. 5, т. 5 от Наредба № 15/22.07.2019 г. за статута и професионалното развитие на учителите, директорите и другите педагогически специалисти.

 **Чл. 2.** Повишаването на квалификацията е непрекъснат процес на усъвършенстване и обогатяване компетентностите на педагогическите специалисти за ефективно изпълнение на изискванията на изпълняваната работа и за кариерно развитие в ДГ “Слънце“.

 **Чл. 3.** Всеки педагогически специалист в ДГ “Слънце“ е длъжен ежегодно да участва във вътрешноинституционалната квалификация - в не по-малко от 16 академични часа годишно (чл. 47, т. 2 от Наредба № 15/22.07.2019 г.)

**Организационни форми и отговорни лица за провеждане на вътрешно-институционалната квалификация**

**Чл. 4.** Организационните форми за вътрешноинституционалната квалификация, съгласно чл. 46, т. 2 от Наредба № 15/22.07.2019 г. са:

а) лектории, вътрешноинституционални дискусионни форуми;

б) открити практики, методическо подпомагане, презентации на творчески проекти;

в) резултати и анализи на проведени педагогически изследвания и постижения;

г) споделяне на иновативни практики.

**Чл. 5**. (1) Съгласно чл. 6, ал. 1 т. 1 от Наредба №15/22.07.2019 г. педагогическите специалисти на длъжност **„старши учител“** организират и отчитат вътрешноинституционалната квалификация.

(2)Съгласно чл. 7, ал. 1 т. 1 от Наредба №15/22.07.2019 г. педагогическите специалисти на длъжност **„главен учител“** планират, организират и отчитат вътрешноинституционалната квалификация.

(3) Отчитането на участието във вътрешноквалификационни дейности се организира чрез попълване на участията и имената на колегите в регистър.

**Условия и ред**

**за организация, провеждане и отчитане на вътрешноинситуционалната квалификация**

 **Чл. 6.** (1) Ред за осъществяване на вътрешноинституционалната квалификация:

 1. Директорът на ДГ “Слънце“ изготвя Покана (уведомление) до педагогическите специалисти за участие в организираната квалификация с фиксирани точни дата, място, тема, ръководител и часове на провеждане; (Приложение №1)

 2. Към поканата е приложен списък с трите имена, длъжност и личен подпис на всеки участник в квалификацията.

 **Чл. 7.** (1) След провеждане на квалификационната форма, ръководителят на формата попълва карта в срок до 3 работни дни и я предава на директора на институцията за заверка и съхранение, заедно с пакета от пълната документация на проведената квалификация. (Приложение №2)

1. Картата се заверява от директора с подпис и печат, и се съхранява от него в специално организирана папка за вътрешноинституционалната квалификация.
2. В картата задължително се отбелязва в рамките на колко академични часа е проведена квалификацията.
3. Пакетът от пълна документация на всяка проведена вътрешноквалификационна форма се съхранява в папка или класьор за вътрешната квалификация в институцията за всяка отделна учебна година.

**Чл. 8.** (1) Провеждането на вътрешноинституционална квалификация може да се организира под формата на споделяне на иновативни практики чрез посещение на място в други образователни институции в общината/областта. Вътрешноинституционалните и междуинституционалните квалификации, провеждани под формата на методически семинари, лектории, дискусионни форуми, открити практики, презентации на творчески проекти, резултати и анализи на проведени педагогически изследвания и др. имат за цел обмяна на добри практики, взаимно учене, споделяне и насърчаване за иновации и повишаване на общото ниво на квалификация на педагогическите специалисти

1. Отчитането на квалификационната форма се удостоверява с карта, която включва:
2. Място на провеждане на квалификацията.
3. Дата на провеждане на квалификацията.
4. Начален и краен час на провеждането на квалификацията.
5. Брой академични часове.
6. Списък на участниците в квалификацията.
7. Подпис и печат на директора на ДГ “Слънце“.
8. Подпис и печат на директора на приемащата образователна институция. (Приложение №3)

**Организация на въвеждащата квалификация в ДГ “Слънце“ като част от вътрешноинституционалната квалификация**

**Чл. 9.** Съгласно чл. 45. (1) от Наредба № 15/22.07.2019 г. въвеждащата квалификация се организира за адаптиране в образователната среда и за методическо и организационно подпомагане и е задължителна за педагогическите специалисти, които:

а) са постъпили за първи път на работа в системата на предучилищното и училищното образование;

б) са назначени на нова длъжност, включително по управление на институцията;

в) заемат длъжност след прекъсване на учителския си стаж за повече от две учебни години;

г) ще прилагат нови или променени учебни планове и учебни програми в училищата и програмни системи в предучилищното образование.

**Чл.10**. Въвеждащата квалификация се организира в рамките на вътрешноинституционалната квалификация на ДГ “Слънце“.

**Чл. 11**. В срок до 2 месеца от встъпване в длъжност на педагогически специалист по чл. 9, директорът определя наставник (старши или главен учител) със заповед. Наставникът подкрепя новоназначения учител в процеса на адаптирането му към учителската професия и го подпомага методически и/или административно при изпълнението на задълженията му като класен ръководител и др.

 **Чл. 12**. Съгласно чл. 33, ал. 11 от КТД от 28.12.2023 г. на наставниците се заплаща не по-малко от 65.00 лева месечно за срок до една година.

**Финансиране**

 **Чл. 13.** От бюджета на ДГ “Слънце“ се отпускат средства за провеждането на формите на вътрешноинституционална квалификация. Сумата на отпуснатите средства е минимум 50% от предвидените годишни средства за квалификационни дейности, които се определят съгласно чл. 8, ал. 1 от Колективния трудов договор за системата на предучилищното и училищното образование от 28.12.2023 г.

 **Чл. 14.** Командировъчните разходи на участниците в обмяната на добри практики чрез посещение на място в други образователни институции в общината/областта/страната са за сметка на ДГ „Слънце“, с. Горско Ново село

**Допълнителни разпоредби**

 §1. чл. 44, ал. 5, т. 5 от Наредба № 15/22.07.2019 г. за статута и професионалното развитие на учителите, директорите и другите педагогически специалисти (обн. - ДВ, бр. 61 от 2.08.2019 г., в сила от 2.08.2019 г.), издадена от министъра на образованието, и са приети с решение от заседание на ПС на ДГ „ Слънце“ с протокол № 01/ 16.09.2024 година.

Приложение №1 към чл. 6, ал. 1

ПОКАНА

ДО ПЕДАГОГИЧЕСКИТЕ СПЕЦИАЛИСТИ В ЦПЛР

Уважаеми колеги,

Най-учтиво Ви каним на организираната вътрешноинституционална квалификация.

Тя ще се проведе при следните условия:

Дата: ……………..

Място: ………………….

Тема: ………………………………………………………….

Провеждащ квалификацията: ………………………………

Час на провеждане: от ………….. до ………………………

**ЗАПОЗНАТИ:**

|  |  |
| --- | --- |
| Трите имена на педагогически специалист/ длъжност | Подпис |
| 1……………………………………………….2. ………………………………………………3. ……………………………………………….4. ………………………………………………. | 1.2.3.4. |

Приложение №2 към чл. 7, ал. 1

**КАРТА**

**за отчитане на вътрешноинституционална квалификация**

**за учебната …………… година**

|  |  |
| --- | --- |
| Тема на квалификационната форма / наименование на програмата за обучение |  |
| Организационна формана предлаганата квалификация |  |
| Дата на провеждане |  |
| Място на провеждане | Име на образователната институция |
| Време на провеждане в академични часове и минути | Начален час: |
| Краен час:  |
| Общо времетраене на формата:  |
| Работни материали | 🞏Компютърна презентация🞏Писмена разработка🞏 Работни листове🞏 Дидактически материалиДруги:  |
| Място, където се съхранява пакета документация от проведената квалификация | Класьор за вътрешноинституционална квалификация в ….(име на институцията) за …………… учебна година.  |
| Ръководител / отговорник за провеждането на квалификационната форма |  |
| Участници – общ брой: | **Трите имена на участвалия педагогически специалист/ длъжност** | **Подпис** |
| 1. ……………………………..2. ……………………………..3. ……………………………… | 1.2.3. |

Потвърдил верността на вписаните данни: **…………………… Дата:……..............**

 *(подпис и печат)*

 **Директор на ……………………………………..**

 *(наименование на институцията)*

Приложение №3 към чл. 8, ал. 2

КАРТА

за отчитане на вътрешноинституционална квалификация при обмяна на добри практики чрез посещение на място в други образователни институции

|  |  |
| --- | --- |
| 1. Място на провеждане на квалификацията
 |  |
| 1. Дата на провеждане на квалификацията
 |  |
| 1. Начален и краен час на провеждането на квалификацията
 | От: …………….До: ……………. |
| 1. Брой академични часове
 |  |
| 1. Списък на участниците в квалификацията
 | 1.2.3. |
| 1. Подпис и печат на директора на …..(име на изпращащата институция)
 |  |
| 1. Подпис и печат на директора на приемащата институция.
 |  |